**শাঙনগগনে ঘোর ঘনঘটা, নিশীথযামিনী রে** (আদি পাঠ: **সজনি গো, আঁধার রজনী ঘোর ঘনঘটা**) হল একটি জনপ্রিয় রবীন্দ্রসংগীত। এটি রবীন্দ্রনাথ ঠাকুরের *ভানুসিংহ ঠাকুরের পদাবলী* (আষাঢ় ১২৯১) কাব্যগ্রন্থের ১৩ সংখ্যক কবিতা এবং কবির গীতি-সংকলন *গীতবিতান* গ্রন্থের ‘প্রকৃতি’ পর্যায়ের অন্তর্গত ‘বর্ষা’ উপপর্যায়-ভুক্ত ৩১ সংখ্যক গান। ১২টি ছত্রে বিন্যস্ত গানটি পিলু-মল্লার রাগ ও ত্রিতালে নিবদ্ধ।

গানটির স্বরলিপি প্রথম প্রকাশিত হয় *কেতকী* (১৩২৬ বঙ্গাব্দ) গ্রন্থে এবং পরে *স্বরবিতান* গ্রন্থের একাদশ খণ্ডে। স্বরলিপিকার ছিলেন দিনেন্দ্রনাথ ঠাকুর।

১৩২৮ বঙ্গাব্দের ২৭ শ্রাবণ বিদেশ-প্রত্যাগত রবীন্দ্রনাথকে সংবর্ধিত করতে শান্তিনিকেতনে আয়োজিত ‘বর্ষাসঙ্গীত’ অনুষ্ঠানে এই গানটি গীত হয়। এরপর ‘বর্ষামঙ্গল’ শিরোনামে এটি ১৩৩২ বঙ্গাব্দে প্রকাশিত *গীতিপুথিকা*-য় মুদ্রিত হয়। ১৩৩২ বঙ্গাব্দের ৩ শ্রাবণ শান্তিনিকেতনে ‘বর্ষামঙ্গল’ অনুষ্ঠানে এটি গীত হয়।

প্রকাশ
------

*ভারতী* পত্রিকার আশ্বিন ১২৮৪ (অক্টোবর ১৮৭৭) সংখ্যায় যে পাঁচটি গান একসঙ্গে প্রকাশিত হয়েছিল, "শাঙনগগনে ঘোর ঘনঘটা, নিশীথযামিনী রে" গানটি তার মধ্যে অন্যতম। পত্রিকায় গানটি মুদ্রিত হয়েছিল ‘ভানুসিংহের কবিতা’ শিরোনামে। *ভানুসিংহ ঠাকুরের পদাবলী* থেকে *কড়ি ও কোমল* কাব্যগ্রন্থের দ্বিতীয় সংস্করণে (১৩০২ বঙ্গাব্দ) সংকলিত হয়েছিল; কিন্তু বর্তমান সংস্করণে এটি বর্জিত। সত্যপ্রসাদ গঙ্গোপাধ্যায় সম্পাদিত *কাব্যগ্রন্থাবলী* গ্রন্থের (১৩০৩) ‘ভানুসিংহের কবিতা’ অংশে এটি ‘অভিসার’ শিরোনামে মুদ্রিত হয়। এই গ্রন্থের ভূমিকায় রবীন্দ্রনাথ লিখেছিলেন, "ভানুসিংহের অনেকগুলি কবিতা লেখকের ১৫।১৬ বৎসর বয়সের লেখা – আবার তাহার মধ্যে গুটিকতক পরবর্তীকালের লেখাও আছে।" "শাঙনগগনে ঘোর ঘনঘটা, নিশীথযামিনী রে" এই প্রথম পর্যায়ভুক্ত রচনা। এছাড়াও ছাড়াও এই গানটি *কাব্য-গ্রন্থ* (১৩২৩) ও *গীতবিতান* (দ্বিতীয় সংস্করণ, প্রথম খণ্ড, ভাদ্র ১৩৪৬) সংকলনেও গ্রন্থিত হয়।

রেকর্ড
------

"শাঙনগগনে ঘোর ঘনঘটা, নিশীথযামিনী রে" গানটি রেকর্ড করেছিলেন কণিকা বন্দ্যোপাধ্যায় (এন২৭৭৪৭), নীলিমা সেন (ইএএসডি ১৩৬২ স্টিরিও), সুমিত্রা সেন ও শ্রবণা ভট্টাচার্য। *বৌঠাকুরানীর হাট* চলচ্চিত্রে এই গানটি গেয়েছিলেন লতা মঙ্গেশকর। এছাড়া *ভানুসিংহের পদাবলী* গীতি-আলেখ্যেও (ইএএসডি ১৪১৭ স্টিরিও, এইচটিসিএস ০২বি ২৫১৩ স্টিরিও) এই গানটি অন্তর্ভুক্ত হয়েছিল।

তথ্যসূত্র
---------

1. 1 2 3 4 5 6  *রবীন্দ্র-সঙ্গীত-কোষ*, পৃ. ৩০৭
2. ↑  *রবীন্দ্ররচনাভিধান*, প্রথম খণ্ড, পৃ. ৫৫; উদ্ধৃতি: "প্রখ্যাত গায়ক-গায়িকার কণ্ঠে গীত রেকর্ড প্রভূত জনপ্রিয়তা অর্জন করেছে।"
3. 1 2 3 4 5 6 7 8  *গীতবিতান তথ্যভাণ্ডার*, পৃ. ৬১৬-৬১৭
4. ↑  *গীতবিতান*, পৃ. ৪০০
5. 1 2 3  *রবীন্দ্ররচনাভিধান*, অষ্টাদশ খণ্ড, পৃ. ২৫

গ্রন্থপঞ্জি
-----------

* অনুত্তম ভট্টাচার্য, *রবীন্দ্ররচনাভিধান*, প্রথম খণ্ড: কাব্য ও কবিতা [সন্ধ্যাসংগীত – ক্ষণিকা], দীপ প্রকাশন, কলকাতা, ১৯৯৮ সংস্করণ, মে ২০১৯ মুদ্রণ
* অনুত্তম ভট্টাচার্য, *রবীন্দ্ররচনাভিধান*, অষ্টাদশ খণ্ড: গীতবিতান – দুই [প্রকৃতি – বিবিধ গান], দীপ প্রকাশন, কলকাতা, ১ বৈশাখ ১৪২৪ সংস্করণ, নভেম্বর ২০১৯ মুদ্রণ
* পূর্ণেন্দুবিকাশ সরকার (সংকলন ও সম্পাদনা), *গীতবিতান তথ্যভাণ্ডার*, সিগনেট প্রেস, কলকাতা, ২০১৯
* রবীন্দ্রনাথ ঠাকুর, *গীতবিতান* (অখণ্ড সংস্করণ), বিশ্বভারতী গ্রন্থনবিভাগ, কলকাতা, কার্তিক ১৪১২ পুনর্মুদ্রণ
* সুরেন মুখোপাধ্যায়, *রবীন্দ্র-সঙ্গীত-কোষ*, সাহিত্য প্রকাশ, কলকাতা, ২২ শ্রাবণ ১৪১৬ সংস্করণ

বহিঃসংযোগ
---------

| * দে
* স
রবীন্দ্রনাথ ঠাকুরের *ভানুসিংহ ঠাকুরের পদাবলী* |
| --- |
| স্বরলিপি-যুক্ত গান | 
* "আজু, সখি, মুহু মুহু গাহে পিক কুহু কুহু"
* "গহন কুসুম-কুঞ্জ মাঝে মৃদুল মধুর বংশি বাজে"
* "বজাও রে মোহন বাঁশি"
* "মরণ রে, তুঁহু মম শ্যামসমান"
* "শুন লো শুন লো বালিকা, রাখ কুসুমমালিকা"
* "শাঙনগগনে ঘোর ঘনঘটা, নিশীথযামিনী রে"
* "সজনি সজনি রাধিকা লো, দেখ অবহুঁ চাহিয়া"
* "সতিমির রজনী, সচকিত সজনী শূন্য নিকুঞ্জ-অরণ্য"
* "হৃদয়ক সাধ মিশাওল হৃদয়ে, কণ্ঠে শুখাওল মালা"

 |
| স্বরলিপি-বিহীন গান | 
* "কো তুঁহু বোলবি মোয়!"
* "গহিন নীদমে বিবশ শ্যাম মম"
* "দেখ লো সজনী চাঁদনি রজনী"
* "বঁধুয়া, হিয়া-পর আও রে!"
* "বসন্ত আওল রে!"
* "বাদরবরখন, নীরদগরজন, বিজুলীচমকন ঘোর"
* "বার বার, সখি, বারণ করনু ন যাও মথুরাধাম"
* "মাধব, না কহ আদরবাণী, না কর প্রেমক নাম"
* "শুন, সখি, বাজই বাঁশি"
* "শ্যাম, মুখে তব মধুর অধরমে হাস বিকাশত কায়"
* "শ্যাম রে, নিপট কঠিন মন তোর!"
* "সখি রে, পিরীত বুঝবে কে!"
* "সখি লো, সখি লো, নিকরুণ মাধব মথুরাপুর যব যায়"
* "হম যব না রব, সজনী"
* "হম, সখি, দারিদ নারী"

 |